Wer Ritters orden zieret (Mit aufgelösten Abbreviaturen)
Wer Ritters orden zieret·
vnd nach der regel sinnet·
obdem von hertzen smieret·
ein roter munt· vnd inn mit trúwen minnet·
das sol nieman durch has vnbillich machen·
den werden wol gemůten·
sun reine wib in spilnder wunne lachen·

Man sol das wunder haszen·
wa minne git ir stúre·
dien vngemůten laszen·
die nicht durch wirde sůchent· auentúre·
owe das iemer wib ir êr engentzet·
dur valscher minne girde
an selke stat· da wirt vs kunter glentzet·

Wêrtlicher wibe trúwe
git wirdig hohgemuͤte·
ǒch wirt ir selde núwe·
bi werden man so wachent wibes guͤte·
vnwirde selten wirde hat gemeret·
birg selig wib din guͤte
vor im der werdekeit· den ruggen keret·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse